HU   HU 
 
 
 EURÓPAI  
BIZOTTSÁG   
Brüsszel, 2022.2.17.  
COM(2022) 43 final  
 
A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK  
A C(2021)2502 bizottsági végrehajtási határozat 12. cikke szerinti féléves jelentés a 
NextGenerationEU finanszírozási műveleteinek végrehajtásáról      
      
2021. június – december       
      
  
 
HU    HU  
Tartalomjegyzék  
1. Bevezetés  ................................ ................................ ................................ ......................  2 
2. A NextGenerationEU finanszírozási program főbb eredményei  ................................ . 2 
3. A NextGenerationEU finanszírozási stratégiájának létrehozása és végrehajtása  ........  6 
4. Következtetés  ................................ ................................ ................................ .............  11 
Melléklet: A kötvény - és kincstárjegy -kibocsátások áttekintése  ................................ .............  12 
 
 
 
1 NextGenerationEU -finanszírozás   
2021. december 31 -én 
Hosszú futamidő   Rövid futamidő  
71 Mrd € uniós kötvény,   
ebből 12 Mrd € zöldkötvény   25 Mrd € három és hat hónapos uniós 
kincstárjegy, ebből 20 Mrd € kintlévő  
FŐBB TÉNYEK   FŐBB TÉNYEK  
• 5 szindikálás, 2 aukció   
• Átlagos finanszírozási költség 0,14  % 
• 7–14-szeres túljegyzés   • 7 aukció  
• Átlagos hozam –0,78 % 
• Fedezettség: 2,55  
 
A bevételek felhasználása  
2021. december 31 -én
 
FŐBB TÉNYEK  
• A Helyreállítási és Rezilienciaépítési Eszközből (RRF) eddig 20 tagállam kapott vissza nem 
térítendő támogatást és hitelt(2) 
• A kifizetésekre a hitel - és finanszírozási megállapodások aláírását követő 6 napon belül sor 
került  
 
 
(1) A Horizont Európa, az InvestEU Alap, a ReactEU, az uniós polgári védelmi mechanizmus (RescEU), az Európai 
Mezőgazdasági Vidékfejlesztési Alap (EMVA) és az Igazságos Átmenet Alap rendelkezésére álló költségvetés. A vég ső 
kedvezményezetteknek folyósított tényleges kifizetések összege az időbeli átfutás miatt ennél kisebb is lehet.   
12 Mrd €  
zöldkötvény  
6 Mrd €  
10 Mrd €  
20 Mrd €  
11,5 Mrd €  
11,5 Mrd €  
10 éves futamidő  
20 éves futamidő  
30 éves futamidő  
7 éves futamidő  
5 éves futamidő  
15 éves futamidő  
13,5 Mrd €  
 
11,5 Mrd €  
 
11,5 Mrd €  
 
8,5 Mrd €  
 
5 Mrd €  
 
Kibocsátott  
 
Kintlevő  
Lejárt  
3 havi  
6 havi  
Vissza nem térítendő RRF -
támogatások EU -tagállamoknak  
RRF-hitelek EU -tagállamoknak  
46,4 Mrd €  
 18,0 Mrd €  
8,6 Mrd €(1) 
Egyéb programok az uniós 
költségvetés keretében  
 
 
2 (2) 2021 végéig 22 tagállam helyreállítási és rezilienciaépítési tervét hagyták jóvá, egy tagállam azonban csak 2022 
januárjában kapta meg az  előfinanszírozást, egy másik pedig nem kért előfinanszírozást.  
1. Bevezetés  
A NextGenerationEU a maga nemében egyedülálló finanszírozási program, amelynek 
keretében az EU hitelfelvétel útján az uniós GDP 5  %-áig terjedő mértékben képes 
finanszírozni a Covid19 -világjárványra adott kollektív és erőteljes válaszintézkedéseket. A 
Bizottság az ezen ideiglenes programhoz kötődő kötvénykibocsátásokkal 2021 közepe és 
2026 között 800 milliárd EUR összegben vonhat be forrásokat. Az EU a kötvénykibocsátás 
bevétele iből a válság utáni helyreállítást finanszírozza, de felgyorsítja a zöld átállást és az 
uniós gazdaság digitalizációját is: legfeljebb 250 milliárd EUR -t a NextGenerationEU 
zöldkötvényeinek kibocsátásával fog bevonni. A teljes program keretében 2021 közepe  és 
2026 között évente átlagosan mintegy 150 milliárd EUR összegű kötvénykibocsátásra kerül 
sor, így ezen időszakban az EU az euróban denominált kötvények egyik legnagyobb 
kibocsátója lesz.  
Ez a jelentés – a C(2021)2502 bizottsági végrehajtási határozat 12 . cikkében előírt féléves 
jelentések közül az első – a NextGenerationEU finanszírozási stratégiájának végrehajtását 
vizsgálja a 2021. június és december közötti időszakban. Kizárólag a NextGenerationEU 
finanszírozásához szükséges források bevonásával és fo lyósításával foglalkozik. Nem 
vizsgálja tehát, hogy a bevont forrásokat mire használják fel, vagyis azt sem, hogy azokból 
zöld kiadásokat finanszíroznak -e, mivel ez a NextGenerationEU finanszírozási körébe tartozó 
eszközök jogalapjaiban előírt külön jelent ések tárgyát képezi. Az Európai Parlament és a 
tagállamok rendszeres tájékoztatást kapnak e nagyszabású és innovatív finanszírozási 
program végrehajtásáról. Ez a jelentés ennek a tájékoztatásnak a része. A NextGenerationEU 
finanszírozási műveletei az átlát hatóság és az elszámoltathatóság jegyében valósulnak meg.  
 
2. A NextGenerationEU finanszírozási program főbb eredményei  
Az elmúlt 12 hónapban jelentősen megváltozott a Bizottság szerepe a kötvénypiacokon. A 
SURE1 és a NextGenerationEU elindulása előtt a Bizot tság csak rendszertelen időközönként, 
korlátozott volumenű (a 2015 –2019 közötti időszakban átlagosan 2 -3 milliárd EUR nagyságú) 
kibocsátásokkal jelent meg a piacon, különböző hitelprogramok, például az európai pénzügyi 
stabilizációs mechanizmus (EFSM) és a  makroszintű pénzügyi támogatás (MFA) 
finanszírozása céljából. 2021 -ben viszont már mintegy 130 milliárd EUR -t vont be – több 
mint 50 milliárd EUR -t a SURE programra, 71 milliárd EUR -t a NextGenerationEU -ra (ebből 
12 milliárd EUR -t zöldkötvényekkel), 12 mi lliárd EUR -t pedig egyéb hitelprogramokra. A 
Bizottság a NextGenerationEU finanszírozási program részeként elindította az uniós 
kincstárjegy -programot is, amelynek kintlevő – rövid lejáratú – állománya 2021. december 
31-én 20 milliárd EUR volt. A Bizottság  ezzel az új eurókötvények egyik legnagyobb 
kibocsátójává és a világ legnagyobb zöldkötvény -kibocsátójává vált.  
A NextGenerationEU ügyletei iránt nagy volt a befektetők érdeklődése, ezért az ügyletek 
feltételeit az uniós költségvetés és a tagállamok számá ra előnyösen lehetett kialakítani. A 
                                                 
1 A SURE ideiglenes támogatását minden olyan tagállam igénybe veheti, amelynek jelentős pénzügyi 
eszközökre van szüksége a területét érintő koronavírus -járvány negatív gazdasági és társadalmi hatásaival 
szembeni küzdelemhez. A SURE költségvetése 100  milliárd  EUR, amelyből uniós hitelek formájában nyújthat 
pénzügyi támogatást az érintett tagállamoknak a munkahelyvédelmi kiadások hirtelen emelkedése esetén. 
Jogalapja a Tanács (EU) 2020/672 rendelete (2020. május 19. ) a Covid19 -világjárvány miatt felmerülő 
szükséghelyzeti munkanélküliségi kockázatokat mérséklő ideiglenes támogatást nyújtó európai eszköz (SURE) 
létrehozásáról (HL L 159., 2020.5.20., 1. o.).  
 
3 NextGenerationEU 2021. évi kibocsátásainak átlagos finanszírozási költsége 0,14  % volt az 
5–30 éves futamidősávban. Feltételeik kedvezőek voltak az euróövezeti magországok magas 
minősítésű állampapírjainak feltételeihez  képest, és megtakarításokat generáltak az uniós 
költségvetés vagy a Helyreállítási és Rezilienciaépítési Eszköz (RRF) hiteleiből részesülő 
tagállamok számára.  
A Bizottság többek között azért képes ilyen kedvező feltételek mellett forrásokat bevonni, 
mert a NextGenerationEU -kötvényeket nagy volumenben, rendszeresen, sokféle futamidővel 
bocsátja ki. A NextGenerationEU -kötvények ennek köszönhetően nagy likviditást élveznek a 
másodlagos piacokon, ami megkönnyíti a befektetők számára e kötvények adásvételét. A z 
ilyen kötvényekkel való kereskedés tehát vonzó a befektetők számára, ez pedig javítja a 
NextGenerationEU -kibocsátások árazását. A NextGenerationEU -kötvények likviditása a 
standard mérőszámokkal2 mérve megközelíti az euróövezeti magországok állampapírjain ak 
szintjét.  
Az első konzorciális ügyletre 2021. június 15 -én, a sajátforrás -határozat3 hatálybalépése után 
két héttel került sor, amit meglehetősen gyorsan két további ügylet követett. A finanszírozási 
program 2021 nyarán történő gyors és nagy volumenű aktiválása lehetővé tette, hogy a 
Bizottság késedelem nélkül teljesítse az uniós helyreál lítási terv esedékes kifizetéseit a 
tagállamok4 és a költségvetés felé. A Bizottság az RRF -ből 2021. december 31 -ig 20 
tagállamnak 64,3 milliárd EUR -t folyósított: 46,4 milliárd EUR -t vissza nem térítendő 
támogatás formájában, 18 milliárd EUR -t hitel formá jában. A kifizetésekre a finanszírozási és 
hitelmegállapodások aláírását követő hat munkanapon belül sor került. A források időben 
történő és hatékony kifizetését elősegítette, hogy a NextGenerationEU központi számláit az 
Európai Központi Bank vezeti. A Ne xtGenerationEU az RRF finanszírozása mellett az uniós 
költségvetésnek is átutalt több mint 8,6 milliárd EUR -t, hogy kiegészítő jelleggel 
hozzájáruljon az általa társfinanszírozott programok, például a Horizont Európa, az InvestEU 
Alap, a ReactEU, az uniós polgári védelmi mechanizmus (RescEU), az Európai 
Mezőgazdasági Vidékfejlesztési Alap (EMVA) és az Igazságos Átmenet Alap 
finanszírozásához.  
Az, hogy a Bizottság ilyen gyorsan növelni tudta kötvénykibocsátását, nagyrészt az uniós 
helyreállítási tervvel kapc solatos határozott és meggyőző narratívának tudható be. A 
tagállamok a jövőbeli uniós költségvetésekhez való hozzájárulásaikkal fogják támogatni a 
NextGenerationEU finanszírozási programot, ami kiemelkedő példája a válság időszakában 
tapasztalt uniós szoli daritásnak és ambíciónak. Az EU kiváló hitelminősítése mellett ez az 
erős politikai kohézió is hozzájárult ahhoz, hogy az európai és a nemzetközi befektetők 
biztosra vehették a NextGenerationEU -kibocsátások megbízhatóságát.  
Az új kötvénykibocsátások nagysá grendje miatt a Bizottságnak szinte teljesen meg kellett 
újítania pénzügyi struktúráját, hogy képes legyen e nagy volumenű ügyletek rendszeres 
lebonyolítására. A hét nagy (együttesen 90 milliárd EUR volumenű) SURE -kibocsátás 
tapasztalatai világossá tették,  hogy a NextGenerationEU kibocsátásait szervezettebb és 
időtállóbb struktúrában kell végrehajtani. Az erre vonatkozó stratégiát és szabályokat a 
Bizottság 2021. április 14 -én, a NextGenerationEU finanszírozási program alapjául szolgáló 
                                                 
2 2021 II –III. negyedévében a NextGenerationEU -kötvények másod lagos piaci havi forgalma a kintlévő 
állomány 15  %-át tette ki. Ez az arány nagyjából megfelel a leglikvidebb euróállamkötvény -piacokon 
megfigyelt aránynak.  
3 A Tanács (EU, Euratom) 2020/2053 határozata (2020. december 14.) az Európai Unió saját forrásaina k 
rendszeréről és a 2014/335/EU, Euratom határozat hatályon kívül helyezéséről (HL L  424., 2020.12.15., 
1. o.). 
4 Ez 20 tagállam esetében a vissza nem térítendő támogatások előfinanszírozását, 5 tagállam esetében a hitelek 
előfinanszírozását, Spanyolország  esetében pedig a vissza nem térítendő támogatás első részletének 
kifizetését jelentette.  
 
4 közlemény5 és határo zatcsomag elfogadásával állapította meg. Az alábbi idővonalon az 
látható, hogy a Bizottság mely mérföldkövek mentén építette ki a szuverén kibocsátókra 
jellemző, diverzifikált finanszírozási stratégia végrehajtására irányuló kapacitását.  
                                                 
5 A Bizottság COM(2021)  250 közleménye a Next Generation EU új finanszírozási stratégiájáról (közzétéve 
2021. április 14 -én). Lásd: com2021_250_en_act_part1_v3.pdf (europa.eu)  
 
5 1. ábra: A NextG enerationEU (NGEU) finanszírozási műveletek kialakításának fő 
lépései  
 
 
 
 
 
 
 
 
 
 
 
A mérföldkövek elérését többek között az alábbi kulcsfontosságú tényezők tették lehetővé:  
1. az RRF -kifizetések megbízható előrejelzése, ami elengedhetetlen a 
kötvénykibocsátások pontos ütemezéséhez;  
2. az elsődleges kereskedői hálózat 2021. májusi létrehozása, ami hatékonyabbá tette az 
aukciók és a konzorciális ügyletek végrehajtását és növelte a NextGenerationEU -
kötvények másodlagos piaci likviditását. 2021 végéig 12 tagállamból 42 bank és 
befektetési váll alkozás lépett be a hálózatba6, amely így gyakorlatilag az összes olyan 
jelentős szereplőt magában foglalja, amely államkötvények, illetve SSA -kötvények 
(szuverén államok, szupranacionális szervezetek és ügynökségek által kibocsátott 
kötvények) kihelyezésé vel foglalkozik. Az EU e páneurópai elsődleges kereskedői 
hálózat révén az uniós kötvényeket és kincstárjegyeket a lehető legszélesebb 
befektetői körben tudja értékesíteni, az EU -n belül és kívül egyaránt;  
3. az uniós kincstárjegy - és kötvényaukciók saját pla tformjának elindítása 2021 
szeptemberében, a Banque de France TELSAT rendszerének felhasználásával. Az 
aukciók költséghatékony lehetőséget kínálnak az uniós kincstárjegyek és kötvények 
kibocsátásával történő hitelfelvételre;  
4. a finanszírozási műveletek végr ehajtását folyamatosan felügyelő erős irányítási keret 
létrehozása, amely minimálisra csökkenti a műveletek érdemi kockázatait, továbbá 
teljes körű átláthatóságot és elszámoltathatóságot biztosít. A NextGenerationEU 
finanszírozási műveleteire vonatkozó sza bályok, amelyeket a 2021. áprilisi irányítási 
határozat7 állapított meg, kiemelt hangsúlyt helyeznek a kockázatok azonosítására és 
                                                 
6 A tagok száma időközben 43 -ra nőtt. Az aktuális tagok listája megtalálható a Bizottság honlapján: Elsődleges 
kereskedői hálózat – Európai Bizottság (europa.eu)  
7 A Bizottság végrehajtási határozata (2021. április 14.) az (EU, Euratom) 202 0/2053 tanácsi határozat szerinti 
hitelfelvételi műveletek kezeléséhez szükséges, valamint az (EU) 2021/241 európai parlamenti és tanácsi 
Június 1.  
Az első 
finanszírozási 
terv 
Június 1.  
Az éves 
forrásbevonási 
határozat 
elfogadása  
Április 14.  
A diverzifikált 
finanszírozási 
stratégia 
elfogadása  
Június 15.  
Az első 
NGEU -
kibocsátás 
(20 Mrd €)  
Május 31.  
Az e lsődleges 
kereskedői 
hálózat 
indulása  
Szeptember 1.  
A kockázatkezelési 
igazgató hivatalba 
lépése  
Szeptember 7.  
Zöldkötvény -
kibocsátási 
keret  
Szeptember 15.  
Az első uniós 
kincstárjegy -
aukció  
Október  12. 
Az első 
zöldkötvény -
kibocsátás 
(12 Mrd €)  
 
6 mérséklésére. A program független, teljes körű felügyeletét a 2021. szeptember 1 -je 
óta hivatalban lévő kockázatkezelési igaz gató látja el, a NextGenerationEU 2021 
decemberében elfogadott magas szintű kockázati és megfelelési politikája alapján. A 
kockázatkezelési igazgatót e politika végrehajtásában a kockázati és megfelelési 
bizottság támogatja, amely első alkalommal 2021 dece mberében ülésezett;  
5. a NextGenerationEU zöldkötvény -kibocsátási keretének 2021. szeptemberi 
közzététele. A keret az RRF -rendelet alapján8 – továbbá az európai zöldkötvény -
standard és a taxonómia egyes elemeit is figyelembe véve – a támogatható kiadások 
kilenc tág kategóriáját határozza meg: megújuló energia, a zöld átállást szolgáló 
digitális technológiák, energiahatékonyság, tiszta közlekedés, az éghajlatváltozáshoz 
való alkalmazkodás, víz, hulladék, biológiai sokféleség, valamint a zöld átállást 
támogató K+I. A keretről független szakvélemény készült. Az első zöldkötvény -
kibocsátásra 2021. október 12 -én került sor, 12 milliárd EUR összegben, európai zöld 
és fenntartható beruházások finanszírozásának kizárólagos céljával. Az első 
zöldkötvényt több mint 11 -szeresen túljegyezték, a befektetők széles körének 
érdeklődését felkeltette, és máig a világ legnagyobb zöldkötvény -kibocsátásának 
számít.  
 
3. A NextGenerationEU finanszírozási stratégiájának létrehozása és végrehajtása  
A jelentés e szakasza azt vizsgálja, ho gy milyen előrelépés történt azon nyolc képesség 
fejlesztése terén, amelyeket az említett, 2021. április 14 -i közlemény kritikus fontosságúnak 
minősített a finanszírozási program sikeres végrehajtása szempontjából.  
3.1. A tervezett kibocsátások strukturált  tervezése és bejelentése  
A NextGenerationEU finanszírozási program a kibocsátási tevékenységeit strukturáltan, éves 
és féléves ciklusokra bontva tervezi. E strukturált megközelítés a helyreállítási terv 
kifizetéseire vonatkozó rendszeres előrejelzéseken a lapul.  
A ciklus az éves forrásbevonási határozattal kezdődik, amely megállapítja a kibocsátható 
kötvények és a kintlevő uniós kincstárjegy -állomány felső korlátját. Ez szilárd keretet biztosít 
a Bizottság számára a forrásbevonási műveletek tervezésekor. A 2021. évi forrásbevonási 
határozat értelmében a Bizottság 2021 -ben 125 milliárd EUR összegben bocsáthatott ki 
kötvényeket, a kintlevő kincstárjegy -állomány felső korlátja 60 milliárd EUR volt.  
A következő lépés a finanszírozási terv elkészítése, amelyben a Bizottság rögzíti a kibocsátási 
naptárat és a tervezett ügyletek fő pénzügyi paramétereit. A tervet a Bizottság közzéteszi, 
hogy a befektetők felkészülhessenek az ügyletekhez szükséges források allokációjára, ami 
csökkenti a befektetők költségeit, és ezá ltal növeli a NextGenerationEU -kibocsátás sikerét. 
                                                                                                                                                         
rendelet 15. cikkével összhangban nyújtott hitelekhez kapcsolódó hitelnyújtási műveletekhez szükséges 
szabályok megáll apításáról; C/2021/2502 final.  
 
8 A környezetvédelmi célkitűzésekre vonatkozó, jelentős károkozás elkerülését célzó elv érvényesülése 
érdekében a tagállamok a pénzügyi és hitelmegállapodásokban vállalják, hogy rendszeresen beszámolnak a 
zöld beruházásokhoz  kapcsolódó kiadásokról.  
 
 
7 Az első NextGenerationEU finanszírozási terv 80 milliárd EUR összegben irányozta elő uniós 
kötvények kibocsátását.  
A Bizottság elfogadta az éves forrásbevonási határozatot9, és 2021. június 1 -jén – a 
sajátforrás -határozat hatálybalépésének napján – közzétette első finanszírozási tervét10. 
A tagállamoknak folyósítandó RRF -kifizetések – amelyek a NextGenerationEU keretében 
teljesített kifizetések 90  %-át teszik ki – ütemezését és összegét előre nem lehet telje sen 
pontosan előre jelezni. Ha a tényleges folyósítások eltérnek az eredeti előrejelzésektől, 
szükség lehet a finanszírozási terv módosítására. Így történt ez 2021 novemberében a 2021/2. 
finanszírozási terv esetében is: az RRF -kifizetések aktualizálásának fényében némileg lefelé 
kellett módosítani a finanszírozási célt11. E módosított cél alapján a Bizottság 2021 -ben 
70,992 milliárd EUR értékben bocsátott ki kötvényeket. A NextGenerationEU 2021. évi 
kötvény - és kincstárjegy -kibocsátásairól a jelentés mellékl ete ad tájékoztatást.  
A Bizottság 2021. december 14 -én közzétette a 2022. évi éves forrásbevonási határozatot12, 
valamint a 2022. januártól június végéig tartó időszakra vonatkozó finanszírozási tervet és 
kibocsátási ütemtervet13. A 2022. évi forrásbevonási határozat értelmében a Bizottság 2022 -
ben 140 milliárd EUR összegben bocsáthat ki kötvényeket, a kintlevő kincstárjegy -állomány 
felső korlátja 60 milliárd EUR. A 2022/1. finanszírozási terv 2022 januárja és júniusa között 
50 milliárd EUR hosszú lejáratú un iós kötvény kibocsátását irányozza elő, amit rövid lejáratú 
uniós kincstárjegyek egészítenek majd ki. A 2022/1. finanszírozási tervet a kockázatkezelési 
igazgató hozzájárulását követően jóváhagyták.  
A Bizottság a NextGenerationEU -kibocsátásokat hosszabb tá vú perspektívában tervezi, ami 
elengedhetetlen az esedékes adósságok folyamatos és progresszív visszafizetéséhez. A 
sajátforrás -határozat követelményeinek megfelelően összehangolja a kibocsátások lejáratát és 
a kapcsolódó visszafizetéseket, hogy a NextGene rationEU -kötelezettségek a 2058 -ig tartó 
időszakban folyamatosan és kiszámítható módon csökkenjenek.  
3.2. Hatékony koordináció a nemzeti és a hasonló kibocsátókkal  
A szupranacionális és a nemzeti adósságkezelő intézmények finanszírozási igényeik 
kielégítés e érdekében szintén működtetnek nagy kibocsátási programokat; az emiatt 
szükséges koordinációt a féléves finanszírozási tervek és a kibocsátási naptár közzététele 
segíti elő.  
A Bizottság emellett időnként az Európai Parlament Költségvetési Bizottságát és a  Gazdasági 
és Pénzügyi Bizottságot is tájékoztatja a NextGenerationEU finanszírozási műveleteiről. 
Részt vesz a Gazdasági és Pénzügyi Bizottság uniós állampapírpiacokkal foglalkozó 
albizottságának ülésein, ahol a NextGenerationEU finanszírozási program vég rehajtása 
rendszeres napirendi pont.  
3.3. Hatékony likviditáskezelés a be - és kiáramlások összehangolására  
A NextGenerationEU finanszírozási program sikerének egyik legfontosabb mutatója, hogy a 
program képes -e az éppen esedékes kifizetések és visszafizet ések folyósítására anélkül, hogy 
                                                 
9 A Bizottság végrehajtási határozata (2021. június 1.) a NextGenerationEU keretében végzett forrásbevonási 
és adósságkezelési műveletek 2021. évi keretének létrehozásáról, C/2021/3991 final.  
10 factsheet_funding_plan_jan -jun-2022.pdf (europa.eu)  
 
11 factsheet_funding_plan_v7.pdf (europa.eu)  
12 A Bizottság végrehajtási határozata (2021. december 14.) a NextGenerationEU keretében végzett 
forrásbevonási és adósságkezelési műveletek 2022. évi keretének létrehozásáról, C/2021/9336 final . 
13 factsheet_funding_plan_jan -jun-2022.pdf (europa.eu)  
 
 
8 kedvezőtlen piaci feltételek mellett kelljen forrásokat bevonnia. A kérdés megoldásához a 
likviditáskezelés proaktív megközelítésére, illetve olcsón és gyorsan bevonható forrásokra 
van szükség.  
A Bizottság a likviditási hiá nyok megelőzése céljából a finanszírozási műveletek kezdete óta 
fenntart egy változó prudenciális készpénztartalékot, ezzel biztosítva a kifizetési kérelmek 
időbeni teljesítését. E pénzeszközöket a Bizottság a partnerkockázat elkerülése érdekében az 
EKB -nál tartja, egy 2021 -ben nyitott külön számlán.  
A Bizottság e likviditási tartalék mellett a diverzifikált finanszírozási stratégia keretében 
rendelkezésére álló eszközök teljes tárházának felhasználásával biztosítja a be - és kiáramlások 
összhangját. Ez 2021  júliusában/augusztusában hitelkeretek igénybevételét jelentette. A 
Bizottság a nyár folyamán e hitelkeretek felhasználásával teljesítette a helyreállítási és 
rezilienciaépítési tervek előfinanszírozásával kapcsolatos tagállami kifizetési kérelmeket, 
hogy ne teremtsen túlkínálatot az illikvid kötvénypiacon. A hitelkeretekből felvett összegeket 
időközben teljes mértékben visszafizette.  
2021 szeptembere óta a Bizottság az uniós kincstárjegy -program keretében a piacról vonja be 
a szükséges likviditást. 2021. s zeptember 15. és december 31. között hét uniós kincstárjegy -
aukciót szervezett. Az ezeken értékesített három és hat hónapos uniós kincstárjegyekből 25 
milliárd EUR folyt be, amelyből 5 milliárd EUR -t 2021 decemberében kellett visszafizetni. 
Az aukciókon el ért hozam súlyozott átlaga –0,78 %, az átlagos fedezettség (a vételi és az 
eladási ajánlatok összegének aránya) pedig 2,55 volt. E két mutató alapján a jövőben is az 
elsődleges kereskedői hálózat erős aktivitására és a rövid távú finanszírozási műveletek 
sikerére lehet számítani.  
A Bizottság a megfelelő eszközökkel végzett likviditáskezelésnek köszönhetően a kifizetési 
kérelmeket hat napon belül teljesíteni tudta.  
3.4. Az egyedi finanszírozási műveletek elvégzéséhez szükséges erős végrehajtási 
képesség  
A B izottság megerősítette finanszírozás -végrehajtási képességét, így többféle ügylettípust 
alkalmazhat a NextGenerationEU finanszírozási igényeinek kielégítése céljából: az első hat 
hónapban öt konzorciális ügyletet, két kötvény - és hét kincstárjegy -aukciót, új és adagolt 
kibocsátásokat hajtott végre, valamint hitelkereteket használt fel.  
E megerősített képesség két legfontosabb eleme a következő volt:  
a) Páneurópai elsődleges kereskedői hálózat létrehozása  
A vonatkozó felhívás14 közzétételét követően a Bizotts ág 2021. május 31 -én közzétette azon 
39 bank és befektetési vállalkozás jegyzékét, amelyek sikeresen pályáztak az elsődleges 
kereskedői hálózatban való tagságra. A nemzeti vagy más uniós elsődleges kereskedői 
hálózatok tagjai folyamatosan pályázhatnak a há lózati tagságra. Az uniós elsődleges 
kereskedők jegyzéke 2021. december 31 -én 42 bankot és befektetési vállalkozást tartalmazott, 
12 tagállamból, különböző üzleti modellekkel, az állam - és az SSA -kötvények összes jelentős 
kihelyezőjével, az egész világra k iterjedő műveletekkel.  
A Bizottság állandó párbeszédet folytat az elsődleges kereskedőkkel (többek között strukturált 
visszajelzések útján). A konzorciális ügyletek esetében az elsődleges kereskedőket szigorú 
                                                 
14 A Bizottság (EU, Euratom) 2021/625 hatá rozata (2021. április  14.) a Bizottság által az Unió és az Európai 
Atomenergia -közösség nevében végzett forrásbevonás céljából létrehozott elsődleges kereskedői hálózatról, 
valamint a konzorciális ügyletek vezetőire és társvezetőire vonatkozó jogosultsági feltételekről.  
 
9 mennyiségi és minőségi kritériumok alapján vála sztja ki, rotációs mechanizmussal biztosítva, 
hogy ne mindig ugyanazok a bankok kapjanak megbízást.  
b) Csúcsszínvonalú aukciós platform létrehozása  
A Bizottság a Banque de France támogatásával 2021 -ben létrehozta az uniós kincstárjegyek 
és kötvények aukci ós platformját. Az elsődleges kereskedők 2021 nyarán kapcsolódtak a 
Banque de France TELSAT rendszeréhez, így a Bizottság 2021. szeptember 15 -én elindíthatta 
az első uniós kincstárjegy -aukciót, 2021. szeptember 27 -én pedig az első kötvényaukciót.  
A Bizotts ág az aukciós platformra építve kidolgozta a konzorciális ügyletek kiegészítésére 
szolgáló aukciós programot.  
2021. szeptember 15. és december 31. között hét uniós kincstárjegy -aukciót szervezett. Az 
ezeken értékesített három és hat hónapos uniós kincstár jegyekből 25 milliárd EUR folyt be, 
amelyből 5 milliárd EUR -t 2021 decemberében kellett visszafizetni. A Bizottság emellett két 
kötvényaukción 5 milliárd EUR -t vont be.  
3.5. Szilárd irányítási és kockázatkezelési rendszer  
A Bizottság egyértelmű és szilárd irányítási keret létrehozásával strukturálta a finanszírozási 
műveletek alapvető döntéshozatali folyamatait (éves forrásbevonási határozat), végrehajtási 
módozatait (finanszírozási terv) és kapacitásait (konzorciális ügyletek és aukciók), illetve 
szilárd é s független felügyeletet biztosított. Ezekről a fentiekben már beszámoltunk.  
A fennmaradó kockázatok azonosítása, minimalizálása és kezelése a NextGenerationEU 
finanszírozási program minden kulcsfontosságú üzleti folyamatának szükséges eleme. A 
diverzifiká lt finanszírozási stratégia alkalmazása már önmagában csökkenti annak kockázatát, 
hogy a program nem lesz képes időben vagy észszerű feltételek mellett finanszírozni a 
helyreállítási terv szükségleteit. A Bizottság a kockázatminimalizálás szempontjának 
folyamatos és határozott szem előtt tartása érdekében létrehozta a kockázatkezelési igazgató 
és a megfelelési vezető pozícióját, valamint az előbbit támogató kockázatkezelési és 
megfelelési bizottságot, továbbá magas szintű kockázati és megfelelési politikát fogadott el.  
A Bizottság 2021 júniusában kinevezte a kockázatkezelési igazgatót, aki 2021. szeptember 1 -
jén lépett hivatalba. A kockázatkezelési igazgató kidolgozta a magas szintű kockázati és 
megfelelési politikát, amelyet a kockázati és megfelelési bizo ttság jóváhagyását követően 
2021. december 1 -jén Johannes Hahn költségvetésért és igazgatásért felelős biztos elfogadott. 
Ez a politika megfelelő kockázatkezelési és megfelelési keretet ad a NextGenerationEU 
forrásbevonási, adósságkezelési és hitelnyújtási  műveleteiből eredő kockázatok és megfelelési 
kérdések felügyeletéhez, valamint meghatározza a megfelelő kockázatcsökkentő 
intézkedéseket és nyomonkövetési eljárásokat. A kockázatkezelési igazgató biztosítja, hogy a 
politikát átfogó és következetes módon h ajtsák végre, és e politika végrehajtásáról évente 
jelentést tesz a Bizottságnak.  
3.6. A célnak megfelelő back -office, fizetési és számviteli megoldások  
A Bizottság az ügyletek hatékony végrehajtásának, ellenőrizhetőségének és 
elszámoltathatóságának biztos ítása érdekében megerősítette háttérirodai és számviteli 
funkcióit. Konkrétabban:  
- A Bizottság időben előkészítette ügyletnyilvántartási és -könyvelési rendszerét, így a 
NextGenerationEU finanszírozási műveleteinek 2021. júniusi megkezdése óta minden 
forrás bevonási és hitelügyletet megfelelően rögzítenek a rendszerben.  
 
10 - A Bizottság és az EKB a tagállamok adataival bővítette és a tagállamokkal együtt 
közösen tesztelte a fizetési rendszereket annak érdekében, hogy a tagállamoknak járó 
kifizetéseket mindenkor bi ztonságosan és gyorsan teljesíthessék.  
- A Bizottság 2021. június 4 -én módosította az EU és az Euratom kibocsátási 
keretprogramját, amely így többek között az aukciók lehetőségét is magában foglalja.  
- A Bizottság és megbízott kibocsátója által bevezetett új aukciós eljárások révén az 
elsődleges ügyletek feldolgozása zökkenőmentesen lezajlik a kiegyenlítés időpontjáig.  
- Emellett a könyvelési rendszer módosításai lehetővé teszik, hogy a pénzügyi 
kimutatásokat megfelelően el lehessen készíteni, és azokat a külső  könyvvizsgáló 
időben ellenőrizhesse.  
3.7. A Helyreállítási és Rezilienciaépítési Eszköz vonzó hitelei  
A Bizottság a NextGenerationEU keretében 385 milliárd EUR összegben nyújthat RRF -
hiteleket a tagállamoknak. 2021 végéig az RRF -hitelkeret közel 40  %-át allokálták hat olyan 
tagállam15 számára, amelyek hitelkérelmét jóváhagyták. A tagállamok 2023. augusztus 31 -ig 
kérhetnek hiteltámogatást.  
E hitelek kamatfeltételei rendkívül kedvezőek, ami egyfelől az uniós kibocsátások általában 
magas minősítésének és az erős befektetői érdeklődésnek volt köszönhető (a konzorciális 
kötvényeket 7 –14-szeresen túljegyezték). A hitelek állami finanszírozási forrásként való 
igénybevételének vonzerejét az egyéb feltételek is növelik a tagállamok számára: a 
tagállamoknak csak tíz éves türelmi idő után kell megkezdeniük a törlesztést, vagyis már a 
visszafizetés megkezdése előtt részesülhetnek a hitelből finanszírozott reformok és 
beruházások növekedési előnyeiből. A türelmi időszakot követően a tagállamoknak évente a 
hitelösszeg 5  %-át kell törleszteniük. A törlesztés időbeli eloszlása mind az uniós 
költségvetést, mind a tagállamokat megkíméli a törlesztési csúcsidőszakoktól. Ez a 
megközelítés minden hitelfelvevő tagállam esetében érvényesülni fog.  
A Bizottság 2021 júliusában határo zatot16 hozott arról, hogy miként fogja felosztani a 
NextGenerationEU finanszírozási alap költségeit az RRF -hitelekben részesülő tagállamok és 
az uniós költségvetés között. A vonatkozó költségeket a hitelfelvevő tagállamok és az uniós 
költségvetés között a kapott pénzügyi támogatásból való részesedésük alapján osztják fel. Ez 
a költségallokációs módszer és végrehajtása objektív, tisztességes és egyértelműen 
dokumentált módon biztosítja, hogy az uniós költségvetés és az RRF -hitelekben részesülő 
tagállamok a k öltségek megfelelő részét viseljék.  
3.8. Hatékony kommunikáció és a befektetők elérése  
A Bizottság a NextGenerationEU finanszírozási műveleteinek kezdete óta átfogó 
befektetőkapcsolati stratégiát és eszköztárat dolgozott ki a befektetői bázissal való 
kapcs olattartásra:  
- A diverzifikált finanszírozási stratégia bemutatásának napján részletes weboldalt17 
indított, hogy azon tájékoztassa az érdekelt feleket, a nyilvánosságot és a befektetőket 
finanszírozási műveleteiről.  
- „Uniós forrásbevonás a helyreállításhoz” címen hírlevelet indított, hogy ez úton is 
rendszeresen és átlátható módon tájékoztassa a befektetői közösséget. A hírlevél első 
két kiadása online elérhető az „EU mint hitelfelvevő” weboldalon, minden érdekelt fél 
feliratkozhat rá.  
                                                 
15 Ciprus, Görögország, Olaszország, Portugália, Románia és Szlovénia.  
16 A Bizottság (EU) 2021/1095 végrehajtási határozata (2021. július  2.) az Európai Helyreállítási Eszköz 
keretében a hitelfelvételi és adósságkezelési műveletekhez kapcsolódó költségek elosztására vonatkozó 
módszertan létrehozásáról, C/2021/4864.  
17 Az EU mint hitelfelvevő – befektetői kapcsolatok | Európai Bizottság (europa.eu) . 
 
11 - A Bizottság az egész vi lágon kapcsolatba lépett a befektetőkkel: célirányos 
kampánykörutat („road show -t”) szervezett, 2021 júniusában és szeptemberében 
globális befektetői felhívásokat tett közzé, és három ülést tartott az elsődleges 
kereskedői hálózat keretében.  
- A Bizottság sa ját oldalt tart fenn a Bloomberg Terminalon, ahol valós idejű 
tájékoztatást nyújt aukcióiról a befektetési közösségnek.  
- Rendszeres – és online módon mindig elérhető – sajtóanyagok készítésével és 
terjesztésével a szélesebb közönséget is folyamatosan tájék oztatja munkájáról, 
emellett valós idejű tájékoztatást nyújt a közösségi médián – Twitteren, LinkedInen – 
keresztül. Johannes Hahn biztos és az Európai Bizottság szakértői rendszeres 
sajtótájékoztatókon szolgálnak további információkkal.  
- A Bizottság az Eu rópai Beruházási Bankkal közösen létrehozandó befektetőkapcsolati 
adatbázis révén – a befektetői magatartás és a befektetési tendenciák aktív nyomon 
követésével – strukturált módon fogja kezelni a befektetői kapcsolatokat, és így képes 
lesz a szükséges pia ci és befektetői tájékoztatási intézkedések azonosítására, illetve az 
irányítási és kommunikációs célú statisztikák elkészítésére.  
4. Következtetés  
A Bizottság az elmúlt 12 hónapban nagy utat tett meg: kisebb hitelprogramokat – például 
EFSM - és MFA -támogatásokat – finanszírozó kis kibocsátóból az eurókötvények egyik 
legnagyobb kibocsátójává vált. 2021 -ben 130 milliárd EUR összegben végzett kibocsátást 
(ebből 71 milliárd EUR összegben a NextGenerationEU céljaira), a 2021 és 2026 közötti 
időszakban  pedig az éves kibocsátás összege elérheti akár a 150 milliárd EUR -t is. 
Az e nagyszabású finanszírozási program végrehajtásához szükséges infrastruktúrát és 
eljárásokat rekordidő alatt hozta létre. A NextGenerationEU finanszírozása így már 2021. 
június 15 -én, mindössze két héttel a szükséges jogi feltételek teljesülése után 
megkezdődhetett. Az uniós költségvetésnek és a tagállamoknak járó összegek kifizetésére az 
alaki követelmények teljesítését követő hat munkanapon belül, késedelem nélkül sor került. A 
NextGenerationEU ügyletei a szakszerű végrehajtásnak is köszönhetően nagyon erős piaci 
érdeklődést váltottak ki (az ajánlati könyv 7 –14-szeres túljegyzésről tanúskodik). Az 
ügyleteket kedvező feltételekkel kötötték (a 2021. évi ügyletek átlagos finanszírozá si költsége 
0,14 % volt), az uniós kötvények feltételei ma már azonosak az euróövezeti magországok 
állampapírjaira vonatkozó feltételekkel (szemben a többi SSA -kötvénnyel).  
Ezek az eredmények nagyon biztató kezdetet jelentenek a NextGenerationEU program 
számára. A következő évek feladata, hogy e jó kezdetre építve minden ügylet ugyanilyen 
magas szintű végrehajtás mellett valósuljon meg.  
Összefoglalva, a NextGenerationEU hatékony eszközt biztosít az EU számára a helyreállítás 
finanszírozásához és a válságbó l való, reziliensebb, méltányosabb és környezetbarátabb 
módon történő kilábaláshoz. Fokozta továbbá az euró nemzetközi szerepét, hozzájárult az 
európai kötvénypiacok fejlődéséhez, és megerősítette a bankuniót azáltal, hogy segítette a 
bankokat a szabályozó i tőke diverzifikálásában. A program elkövetkező hónapokban és 
években való végrehajtása lehetőséget kínál ezen előnyök megszilárdítására.  
 
12 Melléklet: A kötvény - és kincstárjegy -kibocsátások áttekintése  
 
1. ábra: A NextGenerationEU (NGEU) konzorciális ügyleteinek és kötvényaukcióinak 
áttekintése  
Eszköz  Kereskedés  
napja  Kiegyenlítés  
napja  Lejárat  
 Kibocsátott 
összeg   
 (milliárd EUR)  
dátumként  években  
2021. II.  
1. konzorciális 
NGEU -
kibocsátás  2021.6.15.  2021.6.22.  2031.7.4.  10 20 
2. konzorciális 
NGEU -
kibocsátás  2021.6.29.  2021.7.6.  2026.7.6.  5 9 
2051.7.6.  30 6 
2021. III.  
3. konzorciális 
NGEU -
kibocsátás  2021.7.13.  2021.7.20.  2041.7.4.  20 10 
4. konzorciális 
NGEU -
kibocsátás  2021.9.14.  2021.9.21.  2028.10.4.  7 9 
1. 
kötvényaukció  2021.9.27.  2021.9.29.  2026.7.6.  5 2,495  
2021 IV.  
5. konzorciális 
NGEU -
zöldkötvény -
kibocsátás  2021.10.12.  2021.10.19.  2037.2.4.  15,3 12 
2. 
kötvényaukció  2021.10.25.  2021.10.27.  2028.10.4.  7 2,497  
Összesen  70,992  
 
  
 
13 2. ábra: Az uniós kincstárjegy -aukciók áttekintése  
Eszköz  Kereskedés  
napja  Folyósítás  
napja  Lejárat  Kibocsátott 
összeg   
 (EUR)  dátumként  hónapokban  
2021. III.  
1. uniós 
kincstárjegy -
aukció  2021.9.15.  2021.9.17.  2021.12.3.  3 hónap  2 999 000 000 
2022.3.4.  6 hónap  1 997 000 000 
2. uniós  
kincstárjegy -
aukció  2021.9.22.  2021.9.24.  2021.12.3.  3 hónap  1 997 000 000 
2022.3.4.  6 hónap  1 996 000 000 
2021 IV.  
3. uniós 
kincstárjegy -
aukció  2021.10.6.  2021.10.8.  2022.1.7.  3 hónap  2 996 000 000 
2022.4.8.  6 hónap  1 996 000 000 
4. uniós 
kincstárjegy -
aukció  2021.10.20.  2021.10.22.  2022.1.7.  3 hónap  1 499 000 000 
2022.4.8.  6 hónap  1 499 000 000 
5. uniós 
kincstárjegy -
aukció  2021.11.3.  2021.11.5.  2022.2.4.  3 hónap  1 497 000 000 
2022.5.6.  6 hónap  1 496 000 000 
6. uniós 
kincstárjegy -
aukció  2021.11.17.  2021.11.19.  2021.2.4.  3 hónap  998 000 000 
2022.5.6.  6 hónap  994 000 000 
7. uniós 
kincstárjegy -
aukció  2021.12.1.  2021.12.3.  2021.3.4.  3 hónap  1 495 000 000 
2022.6.3.  6 hónap  1 496 000 000